Ribera del Duero

Ribera del Duero er et spansk vindistrikt som ligger langs elva Dueros øvre løp. Vinene fra distriktet er regulert ved en egen Denominacion de Origen. Distriktet er oppdelt i provinsene Burgos, Valladolid, Soria og Segovia, som alle produserer vin med litt ulike karakteristika. 
Distriktet har en øst-vestlig utstrekning langsetter dalen på ca. 115 km, fra Quintanilla de Onésimo i vest til San Esteban de Gomez i øst. Utstrekningen nord-sør er 35 km på det meste. De mest berømte vingårdene ligger omkring Peñafiel og Roa. Hovedtyngden av produksjonen ligger i provinsen Burgos, mellom Roa og San Esteban de Gomez.


== Geologi og jordsmonn ==
Landskapet preges av flatt, mykt bølgende terreng på høyder mellom 750 og 900 moh. Jorda veksler mellom skiftende tertiære lag av silt- og leirholdig sandjord, avløst av mergel med kalkkonkresjoner og forvitringsjord av kalkstein. 


== Klima ==
Området har middelhavsklima med kontinentalt preg, med tørre somre der temeraturen kan komme opp i 40 °C, mens vintertemperaturene kan falle til -15 °C. Området er generelt solrikt og nedbørsfattig med årsnedbør på 400-500 mm og 2 400 soltimer årlig.  


== Vinproduksjon ==
Distriktets viner kommer nesten utelukkende fra røde druer. Det meste av produksjonen er viet tinto fino, det lokale navnet på tempranillo. Tinto fino anses å være en mutant av tempranillo fra Rioja. Garnacha (grenache), cabernet sauvignon, malbec og merlot dyrkes i noen utstrekning, men primært for innblanding i fino. 
Som i naboregionen Rioja produseres det først og fremst komplekse viner for lang tids lagring. Vinene klassifiseres gjerne etter lagringsevne heller enn etter druesort.


=== Produsenter (utvalg) ===
Det er mer enn 300 vinprodusenter som holder til i dette vindistriktet. 
Byen Pesquera er spesielt kjent for sine viner, og området rundt La Horra (en annen liten by i regionen) anerkjennes av lokalbefolkningen for sin kvalitet. Viña Sastre er en av regionens mer respekterte vinprodusenter mens den verdenskjente Vega Sicilia helt klart er den mest berømte.
Den mest berømte produsenten i området er Vega Sicilia. Andre kjente produsenter er Pingus, Alion, Viña Sastre og Hacienda Monasterio.
Ellers kan nevnes:

I Burgos: Bodegas Casajús, Páramo de Corcos, Pago de los Capellanes, Dominio Basconcillos, Adrada Ecológica, Casado Alvides, Viña Sastre, Frutos Aragón, Ortega Fournier, Balbás, Linaje Garsea, García Figuero, Izquierdo, Félix Callejo, Cillar de Silos, Ismael Arroyo, Real Sitio Ventosilla, Martín Berdugo, Peñalba, Neo, Valduero, Imperiales, Pascual, Señorío de Nava, Pérez Pascuas, Virgen de la Asunción, Monte Aixa, Montegaredo, Pomar Viñedos, Torres de Anguix, Áster, López Cristóbal, Condado de Haza, Viña Solorca, Páramo de Guzmán, Andrés Matey, Gallego Zapatero, Viyuela, Valle de Monzón, Los Matucos, Prado de Olmedo, Muntra, Portia, San Mamés, Valderiz, S.A.T. San Pablo, Asenjo & Manso, Grandes Bodegas, Fuentenarro, Pagos del Rey, Viña Arnáiz, Santa Eulalia.
I Valladolid: Vega Sicilia, Abadia Retuerta, Pago de Carraovejas, Bodegas Protos, Sarmentero, Selección de Torres, Dehesa de los Canónigos, Comenge, Legaris, Dominio de Pingus, Postigo Vergel, Montebaco, Señorío de Bocos, Zifar, Tinto Pesquera, Yllera, Hacienda Monasterio, Viñedos del Jaro, Alión, Matarromera, Emilio Moro, Emina, Montecastro,Arzuaga Navarro, Valtravieso, Tamaral, Castillo de Peñafiel, Peñafalcón, Resalte, Pingón, Viña Mayor.
I Soria: Valdeviñas.
I Segovia: Aldekoa.


=== Karakteristika ===
Det er andre likheter mellom Rioja og Ribera del Duero. Mens vinene er ganske særegne som et resultat av betydelige forskjeller i terroir, produserer begge regionene viner som er valgt for lang lagring med svært kompleks vinifikasjon, og produserer intense, ekstremt langlivede viner som stort sett stammer fra kalksteinsjord. Vinene klassifiseres like mye for sin lagringstid som druekvaliteten, og Ribera del Duero produserer noen ekstremt vellagrede viner. Lagringskravene til Ribera del Duero er de samme som i Rioja. Viner merket som «Crianza» må lagres i to år med 12 måneder på eikefat. «Reserva»-viner må lagres i minst tre år og med minimum 12 måneder på eikefat. Vinene som er merket «Gran Reserva» må lagres i fem år før de slippes, hvorav minst to av årene er på eikefat. 


== Eksterne lenker ==
Offisiell hjemmeside for Ribera del Duero DO (på spansk og engelsk)
www.lariberadelduero.com (på spansk)
DO Ribera del Duero på www.espavino.com